Nilsiän luonnonsuojeluyhdistys ry.
5. Hallituksen kokous ke 7.10 klo 16.30 
Nilsiän asukastila 

        
läsnä: Ismo Puustinen, Jouko Holopainen, Liisa Hartikainen, Arja Tiainen, Mauri Tiainen (siht.)

Pöytäkirja

1. Yhdistyksen sihteeri avasi kokouksen 
2. Valittiin kokoukselle puheenjohtajaksi Jouko Holopainen.
3. Todettiin kokous lailliseksi ja päätösvaltaisekssi.
4. Tarkastettiin edellisen kokouksen (23.7) pöytäkirja.
5. Keskusteltiin yhdistyksen nykytilasta ja tulevaisuuden mahdollisuuksista. Tällä hetkellä yhdistys on vailla puheenjohtajaa, varapuheenjohtajaa, taloudenhoitajaa ja fb-vastaavaa. Tilanne on kestämätön. Piirin toiminnanjohtaja on myös tullut apuun. Etsimme uutta puheenjohtajaehdokasta ennen syyskokousta, jossa valitaan yhdistyksen uusi puheenjohtaja. Syyskokouksessa hallituksen kokoa on kyettävä myös kasvattamaan, jotta kaikkiin luottamustehtäviin saadaan henkilöt.
6. Päätettiin syyskokouksen ajankohdaksi ke 4.11. Aloitamme klo 17 kahvittelulla. Kokous pidetään Nilsiän asukastuvalla. Sihteeri valmistelee tarvittavat asiakirjat kokoukseen. 
7. Käytiin läpi sihteerin laatima jäsenkirje. Kirje käsittelee yhdistyksen nykyistä kriisiä. Jäsenkirjeeseen tehtiin pieniä muutoksia, jonka jälkeen se hyväksyttiin lähetettäväksi koko jäsenistölle ja toiminnantarkastajalle. Kirje toimii samalla virallisena kutsuna syyskokoukseen. 
8. Todettiin, että piirin toiminnanjohtaja on onnistunut löytämään jäsenistömme piiristä henkilön, joka on suostunut ottamaan yhdistyksen puheenjohtajuuden vastaan.
9. Ensi lauantaina 10.10 klo 12.30–14.30 järjestetään Nilsiän asukastuvalla tilaisuus aiheella ”luonnon monimuotoisuus”. Järjestäjänä toimii Nilsiän Pitäjäyhdistys ry. NLY on luvannut olla tilaisuudessa mukana. Em. jäsenkirjeeseen liitetään kutsu jäsenillemme tulla mukaan tilaisuuteen.
10. Sihteeri kertoi Pappilanjoki-hankkeen nykytilasta. Savo-Karjalan vesiensuojeluyhditys on tekemässä hankeraha-anomuksen Elinvoimakeskukselta. Jos rahoitus järjestyy, hanke käynnistyy ensi vuonna. Hankerahan saamisen edellytys on 30-40 % omarahoitusosuus. Käytännössä se tarkoittaa talkootyön tekoa. Siksi hankkeelle pitää saada hyvä julkisuus. Maanomistajat, yhdistykset (mm. NLY) ja yksittäiset kansalaiset muodostavat talkooporukan. Monivuotisessa hankkeessa ennallistetaan ihmisen muokkaamaa ympäristöä joen ympäriltä ja estetään ravinne- ja humuspitoisten vesien pääsy Pappilanjokeen käyttäen apuna pintavaluntakenttiä, saostusaltaita ja patoja.
11. Keskustelua NLY:n mahdollisuudesta auttaa vanhojen metsien suojelua. Käytännössä tämä tapahtuisi lahjoittamalla rahaa Luonnonperintösäätiölle kuten olemme jo aikaisemmin tehneet. Ehdotetaan tulevalle syyskokoukselle, että kokous päättäisi 2000 € lahjoituksesta Luonnonperintösäätiölle.
12. Elonkehä lehden tilaus vuodelle 2027. Päätettiin tilata lehti vuodelle 2027.
13. Loppuvuoden toiminta. 
a) Syyskokous 4.11 klo 17–20. 
b) Juhlavuoden kunniaksi kutsutaan kaikki jäsenemme joulupuurolle kahvien kera.
    Tilaisuus voisi olla ravintola Pölkyssä joulukuun puolenvälin aikoihin iltapäivällä.
14. Muita asioita ei ollut.
15. Kokouksen päättäminen klo18.00


_______________________________________	____________________________________ 
puh.joht. Jouko Holopainen		siht. Mauri Tiainen



